Den Vest-Sjællandske Avis, 1821-02-13
Oversigt over Dagens udenlandske Nyeheder. Den 26de Januar var der en stor Cour ved det Engelske Hof, hvorved Kongen siddende paa Thronen, modtog Lordmajoren og en Deputation fra Borgerskabet i Dublin. Stadens Nøgler, Sværd og Jnsignier, som skulde nedlægges for Thronen, bleve givne de Deputerede tilbage. Denne loyale Addresse er den første, som er overleveret af Staden. Dublin til en Engelsk Konge. Kongen talte meget fortroeligt med Lordmajoren og sagde til en Alder mann, jeg haaber snart at see dem her igien og tillige at see dem i deres eget Land. (Denne Adresse har imidlertid givet Anledning til store Besværinger, da Magistraten i Dublin lod ved Militairen Modpartiet fordrive, som vilde opsætte en Addresse af en forskiellig Tendents). Ved denne Cour indfandt sig tillige mange høie Personer, hvoriblandt ogsaa Prinds Leopold af Sachsen-Coburg. Prindsen besøger ogsaa Dronningen meget flittig). Hertugen af Devonschire, Greverne Grosvenor, Carnarvon og Fitzwilliam og Lorderne Holland og Erskine overleverede Bønskrifter fra Jndvaanerne i nogle Grevskaber og Ministernes Afskedigelse. En fornem Herre faldt paa Knæ og holdt en Tale til Hs. Majestæt, hvori han besværede sig over den Maade, hvorpaa nogle Bønskrifter, som han havde overleveret, hidindtil vare bleven modtagne; Kongen gar ham med Haanden et Tegn til at han skulde staae op og gaae bort; men han blev ved at knæle og at tale, hvorpaa Lord Lake, tilligemed flere maatte med Magt bringe ham bort af Kongens Nærværelse. Ligeledes fortælle de offentlige Blade, at en høi Person, som ved sin Ankomst til England nød Nationens Agtelse, havde den Ubehagelighed, at en meget høi Person vendte ham Ryggen. Hs. Kongelige Høihed skal derpaa strax have forladt Hoffet og udeladt sig mod en Hertug af Kongeligt Blod, at han aldrig mere vil lade sig see ved Hoffet. Prinds Leo hold er afreist til Claremont. Ved denne Cour var 800 Mennesker tilstæde. – Den 29de Januar, som var den Dag, paa hvilken Georg den 4de besteeg Thronen, bleve Kanonerne løsnede i Park og i Tover og Klokkerne ringede fra om Morgenen tidlig til om Aftenen sildigt. 300 anseelige Kiøbmænd i London feirede denne Dag ved et stort Aftensmaaltid Londontavernen, hvorved Sir Villiam Curtis præsiderede, og holdt en Lovtale over Monarkens Dyder. Lordmajoren i Dublin og Stadens Deputerede vare indbudne til denne Fest. Man siger, at Kongen vil lade sig krone i Mai. - Den Danske Minister Greve von Bourke, som er kaldet til at være Dansk Minister i Paris iden afdøde Greve Waltersdorffs Sted, afreiste den 25de Januar. Kammerjunker og Legations-Secretair Clauswitz besørger nu indtil videre det Danske Hofs Anliggender. Men ogsaa Dronningen af England faaer sin Hofstat indrettet og modtager de Fornemmes Hyldest; Hertugen af Rorburgh er udnævnt til hendes Kammerherre og Lord Hood til hendes Huushovmester, og Greve Grey, Lord John Russel og Lady Lambton gjorde hende nyeligen deres Opvartning Addresserne hvile aldrig og indløbe næsten i en større Mængde end tilforn; de Svar hun lader give derpaa dadles af mange, og der fortælles at de forfattes af Hr. Felloves, en de af heftigste Radikale. Disse Svar og hendes forrige Levnet ere en idelig Gienstand for de ministerielle Blades Angreb, disse angribe nu endog hendes Forhold i hendes Ungdom og beskylde hende for en fordums Forbindelse med den unge Sanger Sapio. - Ligesom Lordmajoren i Dublin er paa Kongens Partie saaledes er Lordmajoren i London paa Dronningens, den 22de Januar begav han sig i Spidsen for det Londonske Borgerskab tilligemed Deputationerne fra forskiellige Corporationer og Laug til Brandenburghouse for at bevidne Hs. Majestæt sin og deres Hengivenhed, og deres Utilfredshed med den imod hende udviiste Fremgangsmaade. Jblandt de Sindbilleder, som bleve baarne foran Processionen var ogsaa en Gal lie, hvori man saae Majochi hænge med den Overskrift: non mi ricordo, og paa begge Sider af Gallien den grønne Pung. Sex Mænd i fuld Harnisk aabnede Toget. Dronningen modtog Deputationen i Sørgedragt og oplæste et Svar, hvori hun sagde: at denne Addresse maatte giøre et dybt Jndtryk paa hende; at hun følte sig overbeviist om, at denne Sammensværgelse, som man saalænge har betient sig af til hendes Undergang, er opstaaet i den samme Faction, som i en Række af Aar uophørlig arbeider paa at undergrave Grundvolden for den Brittiske Frihed. Er det min Skjebne at have Fiender, saa er det tillige min Hæder, at mine Fiender tillige ere Folkets. - Ved denne Audience vare tilstæde Hertugen af Leinster, Lord Archibald Hamilton, Lord Offulton, General Ferguson, SirNober Wilson og flere Parlamentslemmer, hvori blandt ogsaa Sir Francis Burdett og Aldermann Wood. - Naar man læser saadanne Svar, som det Dronningen her gav saa begriber man hvorledes Stemmerne for og imod hende kunne være saaledes deelte i England; thi om hendes Skyld og Uskyldighed kunne dog umueligt Meningerne være saa forskiellige, eftersom Fornuften maae dog være eens hos Englands Jndvaanere, og de maae enten finde de opstillede Vidnesbyrd mod hende tilstrækkelige eller utilstrækkelige og de kunne i det mindste ikke tillade sig et enthusiastisk Biefald ved en tvivlsom Skyld eller ubeviist Uskyldighed; men man skal betænke, at det Engelske Folk er deelt i to Hovedpartier; i det som vil, at det nærværende Statsforfatnings-System skal vedligeholdes med alle sine Mangler, og det Tryk af de offentlige Byrder og af Kornbillen m.v. som ledsage det, men tilligemed Landets indvortes Roe og Orden og dets politiske Storhed, og hvortil de Formuende og Statens Creditorer især høre; og for det andet i det Partie, som attraaer et ligere og billigere fordeelt Repræsentationssystem og de offentlige Byrders Lettelse, men hvormed ogsaa Nationalgieldens voldsom m. Ophævelse, Kuldkastelsen af Storbrittanniens politiske Storhed og utallige indvortes Uordener ville være forbundne. Da nu Dronningen fremstiller sig som et Foreningspunkt for dette Partie, og stiller sig ligeoverfor Kongen, som er det modsattes Støtte, saa er det begribeligt, at hun holder den offentlige Jnterresse for sig vedlige, som formodentlig ellers snart vilde have tabt sig; da nu de mangfoldige Bønskrifter, som overgives Underhuset imod Ministeriet vise hvor stærkt hendes Partie er, saa kan man ikke undre sig over, at dette ved sin politiske Fremgangsmaade søger at drage Populariteten over paa sin Side. Vigtigheden af Hertugen af Cambringes Reise til Wien bliver saaledes begribelig; og det bliver høist interressant at ledsage Begivenhedernes Gang og Forvikling med sine Tanker og man end ikke kan det med sine Ord, og begrunde hvorledes de større Begivenheder efterhaanden udvikle sig af de mindre, ligesom Regnen samler sig af mange enkelte Skyers Sammenstødning.